open-index/open-wikipedia-markdown huggingface dataset:
Αγγλικό πρωτάθλημα ποδοσφαίρου ανδρών 1998-99

μικρογραφία|Πανηγυρισμοί της Μάντσεστερ Γιουνάιτεντ κατά την ανύψωση του τροπαίου της Premier League.
Το **πρωτάθλημα της περιόδου 1998-99** ήταν το 7ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 12η φορά στην ιστορία της ακολουθούμενη στη βαθμολογία από την Άρσεναλ. Θέση στο Champions League εξασφάλισε επίσης η Τσέλσι.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1998-99

Κατηγορία:Εγχώρια ποδοσφαιρικά πρωταθλήματα 1998-1999
Κατηγορία:Πρέμιερ Λιγκ
Κατάλογος Ρωμαιοκαθολικών επισκοπών στην Ελλάδα

Η Ρωμαιοκαθολική Εκκλησία στην Ελλάδα συντίθεται από 2 εκκλησιαστικές επαρχίες, 4 βοηθητικές επισκοπές, 1 αποστολικό βικαριάτο, και 2 επισκοπές αμέσα υποκείμενες στην Αγία Έδρα. 
thumb|right|Εκκλησιαστική διαίρεση της Ελλάδος

## Εκκλησιαστική Επαρχία της Κέρκυρας, Ζακύνθου και Κεφαλληνίας
*Αρχιεπισκοπή Κέρκυρας, Ζακύνθου και Κεφαλληνίας 

## Εκκλησιαστική Επαρχία Νάξου, Τήνου και Μυκόνου
*Αρχιεπισκοπή Νάξου, Άνδρου, Τήνου και Μυκόνου 
**Επισκοπή Χίου 
**Επισκοπή Κρήτης
**Επισκοπή Σαντορίνης
**Επισκοπή Σύρου και Μήλου

## Άμεσα υποκείμενα στην Αγία Έδρα

*Αρχιεπισκοπή Αθηνών 
*Αρχιεπισκοπή Ρόδου 
*Αποστολικό Βικαριάτο Θεσσαλονίκης

## Βλέπε επίσης
* Καθολική Εκκλησία στην Ελλάδα
* Ελληνόρρυθμη Καθολική Εκκλησία
* Ιστορία των Καθολικών στη Σαντορίνη
* Ιερά Σύνοδος της Καθολικής Ιεραρχίας της Ελλάδος

*
Αγγλικό πρωτάθλημα ποδοσφαίρου ανδρών 1997-98

Το **πρωτάθλημα της περιόδου 1997-98** ήταν το 6ο από την καθιέρωση της Πρέμιερ Λιγκ. Πρωταθλήτρια αναδείχθηκε η Άρσεναλ για 11η φορά στην ιστορία της ακολουθούμενη στη βαθμολογία από την Μάντσεστερ Γιουνάιτεντ. Θέση στο κύπελλο UEFA εξασφάλισαν η Λίβερπουλ, η Λιντς, η Μπλάκμπερν και η Άστον Βίλα ενώ θέση στο κύπελλο κυπελλούχων εξασφάλισαν η Τσέλσι ως κάτοχος του τροπάιου και η Νιούκαστλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1997-98

Κατηγορία:Εγχώρια ποδοσφαιρικά πρωταθλήματα 1997-1998
Κατηγορία:Πρέμιερ Λιγκ
Αποστολικό Βικαριάτο Θεσσαλονίκης

To **Αποστολικό Βικαριάτο Θεσσαλονίκης** () είναι Αποστολικό Βικαριάτο του λατινικού τυπικού της Ρωμαιοκαθολικής Εκκλησίας στην Ελλάδα. Το Βικαριάτο ιδρύθηκε το 1926, περιλαμβάνοντας τους νομούς Θεσσαλονίκης, Καβάλας, Ξάνθης, Μαγνησίας, Λάρισας και Πέλλας.

Το Βικαριάτο παραμένει κενό αφού ο μόνος του Επίσκοπος, Αλεσσάντρο Γκουιντάτι, διορίσθηκε Αρχιεπίσκοπος της Αρχιεπισκοπή Νάξου, Άνδρου, Τήνου και Μυκόνου το 1929.

## Παρουσία
thumb|right|Ο Καθολικός Ναός του Αγίου Ιωσήφ, Αλεξανδρούπολη
Το 2014, εξυπηρέτησε 7.376 Καθολικούς (0,2% του τοπικού πληθυσμού) σε 57.550 χλμ² σε 4 ενορίες και 4 ιεραποστολές με 10 ιερείς (3 επισκοπικούς, 7 θρησκευόμενους) και 16 λαϊκούς θρησκευόμενους (9 αδελφούς, 7 αδελφές).

Αυτές οι εκκλησίες περιλαμβάνουν:
* Ιερός Ναός Αμώμου Συλλήψεως της Θεοτόκου στην Θεσσαλονίκη
* Ιερός Ναός της Ιερής Καρδιάς του Ιησού στη Λάρισα
* Ιερός Ναός Αμώμου Συλλήψεως της Θεοτόκου στο Βόλο
* Ιερός Ναός του Αγίου Παύλου στην Καβάλα
* Ιερός Ναός του Αγίου Ιωσήφ στην Ξάνθη
* Ιερός Ναός του Αγίου Ιωσήφ στην Αλεξανδρούπολη

## Ηγέτες
* Αλεσσάντρο Γκουιντάτι † (30 Απριλίου 1926 Διορίσθηκε - 15 Ιουλίου 1929 Διορίσθηκε, Αρχιεπίσκοπος Νάξου, Άνδρου, Τήνου και Μυκόνου) 
* Κενό (1930-2008)

## Παραπομπές


Θεσσαλονικη
Κατηγορία:Θρησκεία στη Θεσσαλονίκη
Αγγλικό πρωτάθλημα ποδοσφαίρου ανδρών 1996-97

Το **πρωτάθλημα της περιόδου 1996-97** ήταν το 5ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 11η φορά στην ιστορία της ακολουθούμενη στη βαθμολογία από την Νιούκασλ Γιουνάιτεντ. Θέση στο κύπελλλο ΟΥΕΦΑ της επόμενης περιόδου εξασφάλισαν οι: Άρσεναλ, Λίβερπουλ, Άστον Βίλα και Λέστερ ενώ θέση στο κύπελλου κυπελλούχων εξασφάλισε η Τσέλσι.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1996-97

## Πηγές
*Tanea.gr - ΒΕΝΓΚΕΡ: Η ΜΑΝΤΣΕΣΤΕΡ ΕΙΝΑΙ ΠΡΩΤΑΘΛΗΤΡΙΑ

Κατηγορία:Εγχώρια ποδοσφαιρικά πρωταθλήματα 1996-1997
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 1994-95

Το **πρωτάθλημα της περιόδου 1994-95** ήταν το 3ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μπλάκμπερν Ρόβερς για 3η φορά στην ιστορία της ακολουθούμενη στη βαθμολογία από την Μάντσεστερ Γιουνάιτεντ. Την έξοδο στο κύπελλο ΟΥΕΦΑ εξασφάλισαν εκτός από την Μάντσεστερ και οι Νότιγχαμ, Λίβερπουλ και Λιντς ενώ την έξοδο στο κύπελλο κυπελλούχων εξασφάλισε η Έβερτον.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1994-95

Κατηγορία:Εγχώρια ποδοσφαιρικά πρωταθλήματα 1994-1995
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 1993-94

Το **πρωτάθλημα της περιόδου 1993-94** ήταν το 2ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 9η φορά στην ιστορία της ακολουθούμενη στη βαθμολογία από την Μπλάκμπερν Ρόβερς. Θέση στο κύπελλο UEFA εξασφάλισαν εκτός από την Μπλάκμπερν, η Νιούκαστλ και η Άστον Βίλα ενώ στο κύπελλο κυπελλούχων η Άρσεναλ ως κάτοχος του τροπαίου και η Τσέλσι.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1993-94

Κατηγορία:Εγχώρια ποδοσφαιρικά πρωταθλήματα 1993-1994
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 1992-93

Το *'πρωτάθλημα της περιόδου 1992-93* ήταν το 1ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 8η φορά στην ιστορία της ακολουθούμενη στη βαθμολογία από την Άστον Βίλα. Θέση στο κύπελλο UEFA εξασφάλισε εκτός από την Άστον Βίλα, η Νόργουιτς ενώ στο κύπελλο κυπελλούχων η Άρσεναλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1992-93

Κατηγορία:Εγχώρια ποδοσφαιρικά πρωταθλήματα 1992-1993
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 1995-96

Το **πρωτάθλημα της περιόδου 1995-96** ήταν το 4ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 10η φορά στην ιστορία της ακολουθούμενη στη βαθμολογία από την Νιούκασλ Γιουνάιτεντ. Θέση στο κύπελλο ΟΥΕΦΑ εξασφάλισαν εκτός από την Νιούκαστλ, η Άστον Βίλα και η Άρσεναλ ενώ στο κύπελλο κυπελλούχων θέση εξασφάλισε η Λίβερπουλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 1995-96

Κατηγορία:Εγχώρια ποδοσφαιρικά πρωταθλήματα 1995-1996
Κατηγορία:Πρέμιερ Λιγκ
Χρήστος Κορτζίδης

Ο **Χρήστος Κορτζίδης** (γενν. Ελληνικό, 1958) είναι τέως δήμαρχος του Δήμου Ελληνικού και τέως δήμαρχος του δήμου Ελληνικού-Αργυρούπολης, κομματικά ανεξάρτητος. Ο πατέρας του Κωνσταντίνος Κορτζίδης (πέθανε στις 8 Νοεμβρίου 2008) διατέλεσε κοινοτάρχης και μετέπειτα δήμαρχος του Ελληνικού για 22 χρόνια (από τις 27 Ιανουαρίου 1976 έως τις 31 Δεκεμβρίου 1998).

Το 1975 έγινε μέλος της ΚΝΕ και αργότερα του ΚΚΕ, ενώ διαγράφηκε το 2006. Το 2006 εκλέχθηκε δήμαρχος Ελληνικού με τη δημοτική παράταξη «Δημοτική Συνεργασία». Ως δήμαρχος έχει διεξαγάγει αγώνες για διάφορα θέματα που αφορούν τον δήμο Ελληνικού και την ευρύτερη περιοχή, αλλά η μορφή αγώνα για την οποία είναι πιο γνωστός είναι η απεργία πείνας, με την οποία έχουν ασχοληθεί και τα μέσα μαζικής ενημέρωσης. Έχει κάνει δύο απεργίες πείνας που ξεπερνούν τις τρεις εβδομάδες.

## Πολιτική σταδιοδρομία
Ο αγώνας στον οποίο επιστράτευσε για πρώτη φορά την απεργία πείνας αφορούσε την απελευθέρωση της Παραλίας Ελληνικού, ώστε η είσοδος να είναι ελεύθερη στο κοινό, χωρίς να πληρώνεται το χρηματικό αντίτιμο που είχαν επιβάλλει ιδιώτες της περιοχής. Αυτός ο αγώνας στέφεται από επιτυχία μετά από 24 ημέρες απεργίας πείνας, καθώς η παραλία Ελληνικού είναι πλέον προσβάσιμη χωρίς αντίτιμο.

Ένας άλλος αγώνας στον οποίο συμμετέχει είναι να γίνει το πρώην αεροδρόμιο του Ελληνικού μητροπολιτικό πάρκο, χωρίς καθόλου οικοδόμηση. Σε αυτόν τον αγώνα συμμετέχουν και οι γειτονικοί δήμοι Γλυφάδας, Αργυρούπολης, Ηλιούπολης και Αλίμου. Επιπλέον, συμμετείχε στην οργάνωση της δενδροφύτευσης στο χώρο του παλιού αεροδρομίου που έχει γίνει από όλους αυτούς τους δήμους.

Άλλος σημαντικός αγώνας στον οποίο επιστρατεύθηκε απεργία πείνας είναι εναντίον του σχεδίου Καλλικράτης, σύμφωνα με το οποίο ο δήμος Ελληνικού καταργείται και προσαρτάται στο δήμο Αργυρούπολης. Το Ελληνικό είχε ξανακαταργηθεί ως κοινότητα που ήταν τότε από τη Χούντα και επανήλθε επί μεταπολίτευσης ως δήμος. Με συνθήματα «Όχι στην κατάργηση του δήμου Ελληνικού» και «Δήμοι για το λαό, ΟΧΙ για το ΔΝΤ» το δημοτικό συμβούλιο κάλεσε τους δημότες να βοηθήσουν, ώστε να μη συμβεί η ένωση. Αυτή η απεργία πείνας κράτησε 60 ημέρες. Ταυτόχρονα, μαζεύτηκαν τουλάχιστον 4.500 υπογραφές κατά της ένωσης και κέντρισε το ενδιαφέρον του ΣΥΡΙΖΑ και της κοινοβουλευτικής του ομάδας όσον αφορά τη ζωή και υγεία του. Η δεύτερη απεργία πείνας απέτυχε. Υπέβαλε υποψηφιότητα στις δημοτικές εκλογές του 2010 για το αξίωμα του δημάρχου του νέου Δήμου Ελληνικού-Αργυρούπολης* και εκλέχθηκε επιτυχώς, με ποσοστό 61%.


==Πηγές==
<references />

== Εξωτερικοί σύνδεσμοι ==
* [http://www.elliniko.gr/article.php?id=813 επιστολή του Χρήστου Κορτζίδη στον Κωνσταντίνο Καραμανλή] 
* [http://www.avgi.gr/ArticleActionshow.action?articleID=541858 Συνεχίζει την απεργία πείνας ο Χρ. Κορτζίδης], εφημερίδα *Η ΑΥΓΗ'' 11-5-2010

Κατηγορία:Δήμαρχοι ελληνικών πόλεων
Κατηγορία:Δήμος Ελληνικού - Αργυρούπολης
Κύπελλο Ελλάδας καλαθοσφαίρισης ανδρών 2009-2010

Το **Κύπελλο Ελλάδας καλαθοσφαίρισης ανδρών 2009-2010** ήταν το 35o κατά σειρά Κύπελλο Ελλάδας καλαθοσφαίρισης ανδρών. Ξεκίνησε στις 26 Σεπτεμβρίου 2009 και ολοκληρώθηκε στις 2 Φεβρουαρίου με τον τελικό μεταξύ Ολυμπιακού και Παναθηναϊκού. Κυπελλούχος αναδείχθηκε ο Ολυμπιακός για 8η φορά στην ιστορία του, επικρατώντας του Παναθηναϊκού με 68-64. 

## Α' φάση

### 1η αγωνιστική
Οι αγώνες της πρώτης αγωνιστικής διεξήχθησαν στις 26 και 27 Σεπτεμβρίου.

### 2η αγωνιστική
Οι αγώνες της δεύτερης αγωνιστικής διεξήχθησαν στις 29 Σεπτεμβρίου.

## Β' φάση

### 1η αγωνιστική
Οι αγώνες της πρώτης αγωνιστικής διεξήχθησαν στις 7 και 8 Οκτωβρίου.

### 2η αγωνιστική
Οι αγώνες της δεύτερης αγωνιστικής διεξήχθησαν στις 11 Οκτωβρίου.

### 3η αγωνιστική
Οι αγώνες της τρίτης αγωνιστικής διεξήχθησαν στις 14 Οκτωβρίου.

## Γ' φάση
### Προημιτελικοί
Οι αγώνες της προημιτελικής φάσης διεξήχθησαν στις 18 και 25 Νοεμβρίου

## Δ' φάση
### Ημιτελικοί
Οι πρώτοι αγώνες της ημιτελικής φάσης διεξήχθησαν στις 23 Δεκεμβρίου 2009 και οι επαναληπτικοί στις 20 Ιανουαρίου 2010
#### 1ος ημιτελικός

#### 2ος ημιτελικός

## Τελικός

## Παραπομπές


## Εξωτερικοί σύνδεσμοι
*Ελληνική Ομοσπονδία Καλαθοσφαίρισης Κύπελλο ανδρών 2009-10

2010
Κατηγορία:Καλαθοσφαίριση το 2009
Κατηγορία:Καλαθοσφαίριση το 2010
Σίμος Ιωαννίδης

Ο **Συμεών (Σίμος) Ιωαννίδης Γκράτσος** ή **Στογιάννης** ή **Αρμενσκιώτης** ήταν σημαντικός οπλαρχηγός Μακεδονομάχος από τα Άλωνα Φλώρινας.

## Βιογραφικά στοιχεία
200px|left|thumb|Ο οπλαρχηγός Σίμος ΙωαννίδηςΑρχικά διατέλεσε υπασπιστής του Κώττα Χρήστου. Μετά τον απαγχονισμό του καπετάν Κώττα αναγκάστηκε να καταφύγει στην Αθήνα. Επανήλθε μετά από λίγο καιρό συνεργαζόμενος με τον Ευθύμιο Καούδη, δρώντας στην περιοχή του Περιστερίου.

Το 1904 συμμετείχε στην επιχείρηση του Σκλήθρου, όπου εξοντώθηκαν 13 Βούλγαροι. Στη συνέχεια συνεργάστηκε με τον Γεώργιο Τσόντο επίσης, στις περιοχές Φλώρινας, Βαρνούντα και Πελαγονίας. Μετά το 1906 συγκρότησε δική του ομάδα, στην οποία τέθηκε επικεφαλής και συνεργάστηκε με το σώμα του Παύλου Ρακοβίτη. Στις 24 Οκτωβρίου 1906 η ομάδα του οπλαρχηγού Σίμου Στογιάννη σκότωσε τρεις βουλγαρίζοντες άντρες και μια γυναίκα από την Τύρσια (Τρίβουνο) Φλώρινας που πήγαιναν στο παζάρι της Φλώρινας. Το σώμα του έδρασε στην ανατολική και νότια πλευρά του Βέρνου έως το 1908. Του ανατέθηκε η αποστολή της εξόντωσης του Βασίλ Τσακαλάρωφ αλλά δεν κατάφερε να την φέρει εις πέρας.

Προς τιμήν του μετονομάστηκε το χωριό Μοτέσνιτσα της Φλώρινας σε Σίμος Ιωαννίδης, το 1957.

## Παραπομπές


Κατηγορία:Μακεδονομάχοι
Κατηγορία:Ιστορία της Φλώρινας
Κατηγορία:Μακεδόνες
The Flintstones: The Rescue of Dino & Hoppy

Το ***The Flintstones: The Rescue of Dino & Hoppy***  (ιαπωνικά: フリントストーン, Χέπμπορν: Furintosutōn) είναι ένα βιντεοπαιχνίδι πλατφόρμας, το οποίο δημιουργήθηκε και παρουσιάστηκε από την Taito τον Δεκέμβριο του 1991 στις ΗΠΑ, για την πλατφόρμα NES. Αργότερα, το 1992, το βιντεοπαιχνίδι πωλήθηκε στην Ευρώπη, στην Ιαπωνία και στην Αυστραλία. Το βιντεοπαιχνίδι βασίζεται στην σειρά κινουμένων σχεδίων The Flintstones, και αποτελεί το τρίτο βιντεοπαιχνίδι το οποίο βασίζεται σε αυτή την σειρά.

## Αποδοχή
Το παιχνίδι έλαβε αρκετά καλή κριτική. Το αμερικάνικο περιοδικό Nintendo Power έδωσε στο παιχνίδι 4,2 από τους 5 βαθμούς. Το Allgame έδωσε στο παιχνίδι 4 από τους 5 βαθμούς. Η αγγλόφωνη ιστοσελίδα HonestGamers έδωσε στο παιχνίδι 6 βαθμούς από τους 10.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια του 1991
Κατηγορία:Βιντεοπαιχνίδια του NES
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια side-scrolling
225277 Στίνο

Ο **225276 Στίνο** (προσωρινή ονομασία: **1960 SN**) είναι ένας τρωικός αστεροειδής του Δία, της Κύριας ζώνης αστεροειδών. Η ανακάλυψή του έγινε από τους Lutz D. Schmadel, R. Stoss και Tom Gehrels στο Αστεροσκοπείο του Πάλομαρ, στην Κομητεία Σαν Ντιέγκο της Καλιφόρνια στις 24 Σεπτεμβρίου 1960.

## Εξωτερικοί σύνδεσμοι
* JPL Small-Body Database Browser

Κατηγορία:Αστεροειδείς Κύριας Ζώνης
Βλαχαίικα Αχαΐας

Τα **Βλαχαίικα** (ή Βλαχέικα) είναι πρώην χωριό της πρώην επαρχίας Πατρών του Νομού Αχαΐας. Διοικητικά ανήκει στην Τοπική Κοινότητα (πρώην Κοινότητα) των Καραίικων του Δήμου Μόβρης αποτελώντας συνοικία του χωριού. Συνορεύουν με τα χωριά Καραίικα, Καραμμεσηναίικα, Γομοστό και Λιοσαίικα.

## Ιστορικά στοιχεία
Πρώτοι οικιστές αναφέρεται η οικογένεια Βλάχου από το Παγκράτι Καλαβρύτων, όπου οφείλει και το όνομα του. Η οικογένεια Βλάχου ήταν ποιμένες που αρχικά κατέβαιναν τον χειμώνα στην περιοχή για να εγκατασταθούν μόνιμα μετά το 1865. Αργότερα εγκαταστάθηκαν και άλλες οικογένειες από χωριά των Καλαβρύτων. Το 1958 συνδέθηκε οδικώς με τα Καραίικα, αναφέρεται με 41 κατοίκους το 1920 και 53 το 1928 αντίστοιχα. Στις αρχές του 20ού αιώνα η περιοχή ήταν ορμητήριο κλεφτών και γνωστότερος από αυτούς αναφέρεται ο Αντριόπουλος.

Το 1835 (Β.Δ. 8/4/1835) αποτέλεσε οικισμό του Δήμου Δύμης έως το 1912 (ΦΕΚ 256Α - 28/08/1912) οπότε έγινε οικισμός της νεοσύστατης κοινότητας Καραίικων, μέχρι το 1940 που έπαψε να είναι διακριτός οικισμός. Από το 1997 με το Σχέδιο Καποδίστριας αποτέλεσε συνοικισμό του δημοτικού, μετέπειτα κοινοτικού, διαμερίσματος Καραίικων.

## Παραπομπές


## Πηγές
* Ομάδα Αρχαιολογίας του τοπίου (ΟΜ.ΑΡ.Τ.), *Ιστορία Δυτικής Αχαΐας 2. Η κοινότητα Καραίικων στο χρόνο*, επιμέλεια: Βασίλης Χρονόπουλος, Εκδόσεις Περί Τεχνών, Πάτρα 2001. ISBN 960-86814-3-X.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βλαχαίικων Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Καραίικων Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Κοινότητας Καραίικων Αχαΐας. eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας
Πίστη

thumb|right|250px|"Θρίαμβος της πίστης κατά της ειδωλολατρίας": Άγαλμα στην καθολική εκκλησία Gesù της Ρώμης που εννοεί ως «πίστη» τη Χριστιανική.<br />Κάθε πίστη έχει τη δική της αλήθεια και στο έργο αυτό απεικονίζεται ο εορτασμός της διαφυγής των πιστών από το δυναμικό του συνόλου αληθειών της παλαιάς πίστης σε εκείνο της νέας.

**Πίστη** είναι η αποδοχή ενός ισχυρισμού, γεγονότος ή δυνατότητας, ανεξάρτητα αν μπορεί να δικαιολογηθεί ή όχι. Η *ομαδική* ή *κοινή πίστη* είναι οι κοινές πεποιθήσεις που μοιράζεται μια ομάδα πιστών ή ένα ευρύτερο σύνολο από πιστούς, που ακολουθούν για παράδειγμα μια θρησκεία.

## Χρήση του όρου
Ο όρος *πίστη* χρησιμοποιείται για να περιγράψει:

*το σύνολο των ισχυρισμών που αντιλαμβάνεται και εναγκαλίζει μια θρησκεία
*τις θεμέλιες παραδοχές μιας φιλοσοφίας
*την εμπιστοσύνη στις δυνατότητες του εαυτού, άλλου προσώπου, ομάδας, κινήματος κλπ.
*την αναγνώριση της αξίας και της δυναμικής ενός σκοπού
*τον ενστερνισμό ατομικών ή συλλογικών απόψεων ή ιδεών
*την εμπιστοσύνη στην ηθική κάποιου προσώπου (ο όρος *Καλή πίστη* είναι μία από τις βασικές αρχές που διέπουν το σύστημα του   Αστικού Δικαίου)
*την εμπιστοσύνη της απόδοσης οικονομικών πόρων (βλ. Πίστη (οικονομία))
*την εμπιστοσύνη σε κάποιον
*την βεβαιότητα για κάτι, οι οποίες στηρίζονται σε αξιόπιστες μαρτυρίες.

## Θρησκεία και φιλοσοφία

Στα πλαίσια της θρησκείας , η έννοια της πίστης ταυτίζεται με τη βεβαιότητα της ύπαρξης ενός ανώτερου όντος, του Θεού. Αν και η πίστη αυτή προέρχεται από τον χώρο του υπερφυσικού, διάφοροι φιλόσοφοι επιχείρησαν κατά καιρούς να αποδείξουν την ύπαρξη του *υπέρτατου όντος*.

Η απόδειξη αυτή για να θεωρηθεί γνωστικά έγκυρη θα πρέπει να προέρχεται είτε από τη λογική, είτε από την εμπειρία. Επειδή όμως η εμπειρία δεν μπορεί να εφοδιάσει τον φιλόσοφο με αποδεικτικά επιχειρήματα δεδομένου ότι κανείς ποτέ δεν συνάντησε τον Θεό στην καθημερινή ζωή, πολλοί ήταν οι φιλόσοφοι εκείνοι που προσπάθησαν να αποδείξουν την ύπαρξη του Θεού με λογικά επιχειρήματα.

Έτσι προέκυψε η διατύπωση της *οντολογικής*, της *κοσμολογικής* και της *τελεολογικής απόδειξης*, καθώς και της *προκαθορισμένης αρμονίας* του Γερμανού φιλόσοφου Λάιμπνιτς. Όμως όπως ισχυρίστηκε αργότερα ο Καντ (στο έργο του *«Κριτική του καθαρού λόγου»*), κανένα από τα επιχειρήματα αυτά δεν είναι άτρωτο στην κριτική. Αυτό σημαίνει ότι η ύπαρξη του Θεού δεν μπορεί να αποδειχθεί ούτε με την εμπειρία, ούτε με τη λογική, συνεπώς η θρησκεία θα πρέπει από αλλού να αντλήσει τη βεβαιότητα για την ύπαρξη του Θεού.

Η πηγή αυτή είναι η διαίσθηση ή η ενόραση, η οποία βεβαιώνει για την ύπαρξη του Θεού, χωρίς όμως να παρέχει έγκυρα γνωστικά στοιχεία που να μπορούν να ελεγχθούν από την εμπειρία ή τη λογική. Άρα, η ύπαρξη του Θεού βεβαιώνεται αποκλειστικά και μόνο από την πίστη.

## Παραπομπές


## Πηγές
*Για την ενότητα «Θρησκεία και φιλοσοφία» τα στοιχεία προέρχονται από την εγκυκλοπαίδεια Επιστήμη και Ζωή, Τόμος 16, σελίδα 56.

## προτεινόμενη βιβλιογραφία
* Farouki, Nayla, Πίστη και λογική, Αθήνα, Τραυλός - Κωσταράκης, 1997

## Δείτε ακόμη
*Θρησκεία
*Ελπίδα
*Αναθεώρηση πεποιθήσεων
*Σεβασμός


Κατηγορία:Αρετή
Κατηγορία:Θρησκευτική πίστη και δόγμα
Πιστη
Ιστορία (κωμικοτραγική) του Νεοελληνικού κράτους

Στο βιβλίο του αυτό ο Βασίλης Ραφαηλίδης καταγράφει την ιστορία της Ελλάδας από την ίδρυση του νεοελληνικού κράτους το 1830 έως και την πτώση της χούντας το 1974. Ο συγγραφέας δίνει έμφαση περισσότερο στα αρνητικά παρά στα θετικά γεγονότα. Δεν εξιστορεί κατορθώματα ηρώων, αλλά επικεντρώνεται σε ανθρώπους που θεωρεί πατριδοκάπηλους και δωσίλογους. Παράλληλα προσεγγίζει με χιουμοριστική διάθεση τα γεγονότα, διακωμωδώντας καταστάσεις και πρόσωπα. Η προσέγγιση αυτή δεν έχει ως σκοπό την μεμψιμοιρία ή την απαξίωση, μα την έκθεση γεγονότων που ο συγγραφέας θεωρεί ότι δεν αναφέρονται στα σχολικά ιστορικά βιβλία. Σκοπό έχει να μας διδάξει να περιορίσουμε τον εθνικισμό μας ως έθνος.

Σύμφωνα με το σημείωμα του ίδιου του συγγραφέα, *«Οι λαοί δεν έχουν μόνο ήρωες, έχουν και καθάρματα. Στην ιστορία ενός τόπου δεν ανήκουν μόνο οι ήρωες, ανήκουν και τα καθάρματα, που κι αυτά γράφουν ιστορία. (...) Το ανάγνωσμα αυτό δίνει μεγαλύτερη σημασία στους προδότες, τους δωσίλογους όλων των περιόδων και τους πατριδοκάπηλους που δεν έλειψαν ποτέ, παρά σ' αυτούς που νοιάστηκαν ειλικρινά για τούτον τον δύσμοιρο τόπο, που συνεχίζει να υποφέρει από έλλειψη ιστορικής ειλικρίνειας. (...) Αυτό το βιβλίο αγαπάει την Ελλάδα. Και γι αυτό δεν την κολακεύει. Λέει τα σύκα, σύκα και τους προδότες, προδότες και όχι εθνικούς ήρωες. Θα μπορούσε να έχει τίτλο "Αρνητική Ιστορία της Νέας Ελλάδας" , αν η άρνηση δεν ήταν αναγκαία για την κατάφαση». *
## Παραπομπές


Κατηγορία:Ιστορικά συγγράμματα
Κυβέρνηση Γεωργίου Θεοτόκη 1899

Η **Κυβέρνηση Γεωργίου Θεοτόκη 1899** (Απρίλιος 1899 - Νοέμβριος 1901), σχηματίστηκε, - μετά την νίκη του πρώην Τρικουπικού και νυν Νεωτεριστικού κόμματος στις εκλογές της 7ης Φεβρουαρίου 1899. Ο Γεώργιος Θεοτόκης, ο νέος αρχηγός του πρώην κόμματος του Τρικούπη, όταν η Βουλή άνοιξε για τις εργασίες της μετά τις εκλογές, συγκέντρωσε την ευρεία πλειοψηφία των 131 βουλευτών σε σύνολο 234, και έτσι σχημάτισε κυβέρνηση στις 2 Απριλίου του 1899.
Η κυβέρνηση παραιτήθηκε αν και εξακολουθούσε να έχει την κυβερνητική πλειοψηφία, κατά τις ταραχές των Ευαγγελιακών, επειδή ο λαός είχε στραφεί εναντίον της. Όπως χαρακτηριστικά γράφει ο Ηλίας Κυριακόπουλος :*«Δια πρώτην φοράν, καθ' όσον ημείς τουλάχιστον δυνάμεθα να γνωρίζωμεν, η πλειοψηφούσα εν τη Βουλή Κυβέρνησις, μετά υπέρ αυτής απολήξαν ζήτημα εμπιστοσύνης, ηναγκάσθη ν' αποσυρθή της Αρχής, υποκύπτουσα εις την κατ' αυτής στραφείσαν "κοινήν γνώμην".»*

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Γεώργιος Θεοτόκης

* *«Επί των Εξωτερικών υπουργός»*:   Άθως Ρωμανός
* *«Επί των Εσωτερικών υπουργός»*: Γεώργιος Θεοτόκης
* *«Επί των Οικονομικών υπουργός»*: Ανάργυρος Σιμόπουλος
* *«Επί των Στρατιωτικών υπουργός»*: ο αντισυνταγματάρχης Κωνσταντίνος Κουμουνδούρος
: - αντικαταστάθηκε στις 29 Δεκεμβρίου 1899 από τον συνταγματάρχη Νικόλαο Τσαμαδό 
* *«Επί της Δικαιοσύνης υπουργός»*: Νικόλαος Καράπαυλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Αθανάσιος Ευταξίας
: - αντικαταστάθηκε τον Μάρτιο του 1900 προσωρινά, από τον Γεώργιο Θεοτόκη
: - αντικαταστάθηκε τον Ιούνιο του 1900 από τον Σπυρίδωνα Στάη
* *«Επί των Ναυτικών υπουργός»*:  Βασίλειος Βουδούρης

## Πηγές
* Ανδρέας Δημητρόπουλος: «Οι ελληνικές κυβερνήσεις 1843 - 2004», https://web.archive.org/web/20071019122526/http://www.greeklaws.com/pubs/results.php?id=842

## Αναφορές


1899
Κατηγορία:1899
Κινέττα (ταινία)

Η ***Κινέττα*** είναι ταινία του 2005, σε σκηνοθεσία Γιώργου Λάνθιμου. Το σενάριο συνυπογράφουν οι Γιώργος Κακανάκης και Γιώργος Λάνθιμος, ενώ παίζουν ο Άρης Σερβετάλης, η Ευαγγελία Ράντου και ο Κώστας Ξυκομηνός. Στην ταινία εμφανίζονται κάποια πρώτα στοιχεία του σιωπηλού κόσμου των ταινιών του Λάνθιμου, που φανερώνονται έπειτα ολόκληρα στον ''Κυνόδοντα'' και τις ''Άλπεις''.

## Διανομή''''

## Συμμετοχές
Η ταινία προβλήθηκε στο 46ο Φεστιβάλ Κινηματογράφου Θεσσαλονίκης.**

## Παραπομπές


## Εξωτερικοί σύνδεσμοι
* "Κινέττα" - "Μπαζ"
* Κινέττα (2005) από την IMDB 
* Trailer και cast της ταινίας 

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2005
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Ταινίες γυρισμένες στην Ελλάδα
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σε σενάριο Γιώργου Λάνθιμου
Διαγόρας ο Μήλιος

Ο **Διαγόρας ο Μήλιος** ήταν Έλληνας ποιητής και σοφιστής του 5ου αιώνα π.Χ. Στην αρχαιότητα αναφέρεται ως άθεος. Πέρα από αυτό το στοιχείο ωστόσο, υπάρχουν ελάχιστες πληροφορίες σχετικά με την ζωή και τα πιστεύω του. Κατέκρινε την ελληνική θρησκεία και ασκούσε κριτική στα ελευσίνια μυστήρια. Οι Αθηναίοι τον κατηγόρησαν για ασέβεια και αναγκάστηκε να εγκαταλείψει την πόλη. Πέθανε στην Κόρινθο.

## Φιλοσοφία
Πολύ λίγα γνωρίζουμε για τις φιλοσοφικές του απόψεις. Αυτό που είναι γνωστό είναι πως ο Διαγόρας ήταν από τους φιλόσοφους που, όπως και ο Σωκράτης, θεωρήθηκε ότι προσβάλει το κοινό αίσθημα με τις απόψεις του σχετικά με τους θεούς. 

Ο Κικέρωνας, γράφει τον 1ο αιώνα π.Χ για το πώς ένας φίλος του Διαγόρα προσπάθησε να τον πείσει για την ύπαρξη των θεών, υποδεικνύοντας του πόσες ιερές εικόνες αναφέρονται σε ανθρώπους που σώθηκαν από φουρτούνες με την δύναμη των επικλήσεων τους στους θεούς. Η απάντησή του ήταν πως, δεν υπάρχουν πουθενά εικόνες εκείνων που ναυάγησαν και πνίγηκαν στη θάλασσα. Ο Κικέρωνας δίνει ένα ακόμη παράδειγμα, όπου ο Διαγόρας ήταν σε ένα πλοίο, στη φουρτουνιασμένη θάλασσα και το πλήρωμα πίστεψε ότι το αίτιο της φουρτούνας ήταν το ότι είχαν φέρει μαζί τους αυτόν τον άθεο άνθρωπο. Ο Διαγόρας τότε αναρωτήθηκε εάν και όλα τα άλλα πλοία που αντιμετώπιζαν την ίδια φουρτούνα είχαν μαζί τους και από έναν Διαγόρα.

Οι διηγήσεις αυτές και άλλες παρόμοιες  περιγράφουν με σαφήνεια την σχέση που είχε με την κυρίαρχη θρησκεία. Το ότι υπεράσπιζε την άποψή του με μεγάλη σταθερότητα και τόλμη, υποδεικνύεται και από το γεγονός ότι αναφερόταν με το επίθετο άθεος στην αρχαιότητα. Ο Χριστιανός συγγραφέας Αθηναγόρας ο Αθηναίος (2ος αιώνας μ.Χ.), αναφέρει:
"Είχαν λόγο οι Αθηναίοι όταν έκριναν τον Διαγόρα ένοχο για αθεΐα. Όχι μόνο σχολίασε τα Ορφικά μυστήρια, δημοσίευσε τα μυστήρια της Ελευσίνας και των Καβείρων καθώς και τεμάχισε το ξύλινο άγαλμα του Ηρακλή για να βράσει τα γογγύλια του, αλλά ανοιχτά διακήρυττε ότι δεν υπάρχει καθόλου Θεός."
## Δείτε επίσης
*Αθεϊσμός στην Αρχαία Ελλάδα
## Παραπομπές


Κατηγορία:Αρχαίοι Έλληνες διθυραμβικοί ποιητές
Κατηγορία:Σοφιστές
Κατηγορία:Έλληνες άθεοι
Κατηγορία:Αρχαίοι Μήλιοι
Κατηγορία:Αθεϊστές φιλόσοφοι
Υπουργικό Συμβούλιο

Με την ονομασία **Υπουργικό Συμβούλιο** (και παλαιότερα *υπουργικόν συμβούλιον*), φέρεται το συλλογικό όργανο του κράτους που συγκροτείται από τους εκάστοτε υπουργούς και του οποίου προΐσταται ο Πρωθυπουργός. Ο όρος υπό την στενή έννοιά του είναι συνώνυμος με τη λέξη Κυβέρνηση.

Ο Θεσμός του Υπουργικού Συμβουλίου έχει αγγλική καταγωγή που προήλθε περί τα τέλη του 16ου αιώνα, ως "Διαρκές" ή "Ιδιαίτερον Συμβούλιον" (Privy Council) που το συγκροτούσαν ευγενείς ή διακεκριμένα πρόσωπα έμπιστα του Στέμματος, το οποίο ήταν διάφορο από το Συμβούλιο Στέμματος.

Ο θεσμός του Υπουργικού Συμβουλίου δεν αποτελεί κυρίαρχο στοιχείο επί παντός κυβερνητικού συστήματος (πολιτεύματος) και ούτε απαντάται σε όλα τα κράτη που εφαρμόζουν κοινοβουλευτικό σύστημα. Για παράδειγμα ο θεσμός αυτός είναι άγνωστος στο προεδρικό σύστημα των ΗΠΑ όπου οι υπουργοί δεν συγκροτούν κανένα συλλογικό όργανο απασχολούμενος ο καθένας στην αρμοδιότητα του υπουργείου του, ενώ η ενότητα της εκεί κυβέρνησης εξασφαλίζεται από τον αρχηγό του κράτους, δηλαδή τον Πρόεδρο των Ηνωμένων Πολιτειών.

## Ελληνικό Υπουργικό Συμβούλιο
Στην Ελλάδα ο θεσμός αυτός καθιερώθηκε αμέσως μετά τον ερχομό του Βασιλέως Όθωνα, το 1833, δια του Β.Δ. 3/10 Απριλίου 1833 "*Περί σχηματισμού των Γραμματειών*" (σημερινών υπουργείων) όπου στο άρθρο 5 ορίζονταν "*η ολομέλεια των Γραμματέων της Επικρατείας σχηματίζει το Υπουργικόν Συμβούλιον*". Από συνταγματική όμως άποψη το Υπουργικό Συμβούλιο θεσπίστηκε ρητά από το Σύνταγμα του 1927 άρθρο 87 και επόμενα. Η σύγχρονη συγκρότησή του προβλέπεται από το άρθρο 81 του Συντάγματος (1975). Τα μέλη, η σύνθεση και η λειτουργία του Υπουργικού Συμβουλίου ορίζονται κάθε φορά δια νόμου, ενώ με διάταγμα που προωθείται από τον εκάστοτε Πρόεδρο της Κυβέρνησης διορίζονται ένας ή περισσότεροι, εκ των υπουργών, Αντιπρόεδροι του Υπουργικού Συμβουλίου και σε έκτακτη περίπτωση προσωρινός αντιπρόεδρος - αναπληρωτής.

Το άρθρο 81 του Ελληνικού Συντάγματος του 1975 είναι το αντίστοιχο άρθρο 76 του Συντάγματος του 1952.

## Δείτε επίσης
*Υπουργικό Συμβούλιο της Ελλάδας

Κατηγορία:Συνταγματικό Δίκαιο
Κατηγορία:Κυβέρνηση
Τσέρνο-Πέτρης

Ο **Τσέρνο-Πέτρης** (= «μαύρος Πέτρης») ήταν οπλαρχηγός της Ελληνικής Επανάστασης του 1821 από την Καμπανία Ημαθίας.

## Βιογραφικά στοιχεία
Ο Τσέρνο-Πέτρης γεννήθηκε στα τέλη του 18ου αιώνα σε κάποιο χωριό του κάμπου που εκτείνεται από τη Νάουσα έως τον Γηδά (Αλεξάνδρεια), τη λεγόμενη Καμπανία. Το 1822 μαζί με τον συντοπίτη του, οπλαρχηγό Αργύριο Καραμπατάκη, περιόδευσαν στα χωριά του κάμπου της Ημαθίας, προκειμένου να στρατολογήσουν άνδρες για την επανάσταση της Νάουσας. Συγκεκριμένα, το σώμα του αποτελούνταν από άνδρες των χωριών Κοπανός, Χαρίεσσα (Κάτω Κοπανός), Άγιος Γεώργιος (Γιάντσιστα), Αγγελοχώρι (Βέστιστα) και Ζερβοχώρι. Κατά το ξέσπασμα της επανάστασης στη Νάουσα, τον Μάρτιο του 1822, επικεφαλής 80 ανδρών, ανέλαβε να φυλάξει το πέρασμα από την πλευρά του Λουδία, προκειμένου να ανακόψει τυχόν Οθωμανική εισβολή. Στη συνέχεια και ενώ ο αγώνας περιορίστηκε στην πόλη της Νάουσας, καθώς οι Οθωμανοί είχαν συγκεντρώσει μεγάλο στρατό εκεί, ο Τσερνο-Πέτρης με τους άνδρες του, καθώς και τα σώματα των Αργύριου Καραμπατάκη και Δημήτριου Καραμήτσου (από τη Βλάστη Εορδαίας) ανέλαβαν να φυλάξουν την πλαγιά της Γάστρας, από τις πηγές μέχρι το ύψος της Καραγίδας.

## Αναφορές
* Επισκοπική Προσωπογραφία της Μητροπόλεως Βεροίας και Ναούσης κατά την περίοδο της Οθωμανοκρατίας, 1430-1912, Αθανάσιος Γ. Βουδούρης, Θεσσαλονίκη 2008, σελ. 17
* Από το βιβλίο του Ιωάννη Χολέβα ''Οι Έλληνες σλαβόφωνοι της Μακεδονίας'', εκδόσεις Πελασγός, 1999

Κατηγορία:Οπλαρχηγοί του 1821
Γκραφτονίτης

Ο **Γκραφτονίτης** είναι φωσφορικό ορυκτό του ασβεστίου, του (δισθενούς) σιδήρου και του μαγγανίου, με τον χημικό τύπο:(Fe++,Mn,Ca)3(PO4)2. Αποτελεί πεταλοειδείς έως κοκκώδεις ημιδιαφανείς καφέ έως κόκκινους και καφέ έως ροζ μονοκλινείς πρισματικούς κρυστάλλους. Διαθέτει υαλώδη λάμψη με σκληρότητα Mohs 5 και ειδικό βάρος 3,67 - 3,7.

Για πρώτη φορά περιγράφηκε και εντοπίστηκε στην περιοχή του όρους Μέλβιν στην Κομητεία Γκράφτον, του Νιού Χάμσαϊρ.

Κατηγορία:Ορυκτά του ασβεστίου
Κατηγορία:Ορυκτά του μαγγανίου
Κατηγορία:Ορυκτά του σιδήρου
Κατηγορία:Φωσφορικά ορυκτά
Κυβέρνηση Αλέξανδρου Ζαΐμη 1901

Η **Κυβέρνηση Αλέξανδρου Ζαΐμη 1901** (Νοέμβριος 1901 – Νοέμβριος 1902) σχηματίστηκε με βασιλική πρωτοβουλία, μετά την παραίτηση της προηγούμενης κυβέρνησης Θεοτόκη.
Ο βασιλιάς Γεώργιος, είχε - μετά την παραίτηση της κυβέρνησης - κατά το Σύνταγμα, δύο επιλογές: ή να οδηγήσει την χώρα σε εκλογές, ή να σχηματίσει κυβέρνηση από τα κόμματα της μειοψηφίας. Προτίμησε να ακολουθήσει την δεύτερη οδό, και κάλεσε (αντί του Θεόδωρου Δηλιγιάννη που ήταν αξιωματική αντιπολίτευση και είχε 48 έδρες), τον τρίτο σε ψήφους πολιτικό αρχηγό, τον Αλέξανδρο  Ζαΐμη που τότε διέθετε 14 «πιστούς» βουλευτές.
Όταν η Βουλή, της οποίας οι εργασίες είχαν ανασταλεί - άρχισε και πάλι τις συνεδριάσεις, - η νέα κυβέρνηση (στις 25 Ιανουαρίου 1902) λαμβάνοντας την «ψήφο ανοχής» του κόμματος του Γεωργίου Θεοτόκη, συγκέντρωσε τελικά, την πλειοψηφία των απαραίτητων για να κυβερνήσει, εδρών. Μετά από ένα χρόνο στη διακυβέρνηση, ο Ζαΐμης πρότεινε και ο Γεώργιος δέχτηκε, την διενέργεια εκλογών. Αμέσως μετά τις εκλογές, και μόλις φάνηκε η ήττα του συνδυασμού, η κυβέρνηση παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Αλέξανδρος  Ζαΐμης

* *«Επί των Εξωτερικών υπουργός»*:   Αλέξανδρος  Ζαΐμης
* *«Επί των Εσωτερικών υπουργός»*: Νικόλαος Τριανταφυλλάκος
* *«Επί των Οικονομικών υπουργός»*: Φωκίων Νέγρης
* *«Επί των Στρατιωτικών υπουργός»*: Γεώργιος Κόρπας
* *«Επί της Δικαιοσύνης υπουργός»*: Κωνσταντίνος Τοπάλης
* *«Επί των Εκκλησιαστικών και της Δημοσίας εκπαιδεύσεως υπουργός»*: Αντώνιος Μομφερράτος
* *«Επί των Ναυτικών υπουργός»*:  προσωρινά, Γεώργιος Κόρπας

## Πηγή
* Ανδρέας Δημητρόπουλος: «Οι ελληνικές κυβερνήσεις 1843 - 2004»
## Αναφορές


1901
Κατηγορία:1901
CH3NO2

Ο μοριακός τύπος **CH<sub>3</sub>NO<sub>2</sub>**, με μοριακή μάζα 61,04, αντιστοιχεί σε βαθμό ακορεστότητας 1 και

μπορεί να αναφέρεται στα ακόλουθα 13 ισομερή:

## Τα περισσότερο γνωστά ισομερή
# Νιτρομεθάνιο, με ημισυντακτικό τύπο: **CH<sub>3</sub>NO<sub>2</sub>**.
# Νιτρώδης μεθυλεστέρας,  με ημισυντακτικό τύπο: **CH<sub>3</sub>ONO** (ο μεθυλεστέρας του νιτρώδους οξέος).
# Καρβαμικό οξύ, με ημισυντακτικό τύπο: **H<sub>2</sub>NCOOH**.

## Άλλα ισομερή
# Μεθανονιτρονικό οξύ, με ημισυντακτικό τύπο: **CH<sub>2</sub>=NO<sub>2</sub>H** (ταυτομερές του νιτρομεθανίου).
# Υδροξιμινομεθανόλη, με ημισυντακτικό τύπο: **HON=CHOH**.
# Νιτρωδομεθανόλη, με ημισυντακτικό τύπο: **ONCH<sub>2</sub>OH**.
# Μεθανοϋδροξαμίδιο, με ημισυντακτικό τύπο: **HCONHOH.**
# 1,2,3-διοξαζετιδίνη, με γραμμικό τύπο: 50 px.
# 1,3,2-διοξαζετιδίνη, με γραμμικό τύπο: 50 px.
# 3-υδροξυ-1,2-οξαζιριδίνη με γραμμικό τύπο: .
# Ν-υδροξυ-1,2-οξαζιριδίνη με γραμμικό τύπο: .
# Αμινοδιοξιράνιο με γραμμικό τύπο: .
# N-μεθυλοδιοξαζιριδίνη με γραμμικό τύπο:  (ταυτομερές του νιτρομεθανίου).

* Τα περισσότερα από τα παραπάνω ισομερή είναι ασταθή.

Κατηγορία:Αποσαφηνίσεις χημικών τύπων
657 Γκούνλεντ

Η **Γκούνλεντ (Gunlöd)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,896. Ανακαλύφθηκε το 1908 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη γιγάντισσα Γκούνλεντ της σκανδιναβικής μυθολογίας. Η Γκούνλεντ έχει τροχιά παρόμοια με τους αστεροειδείς που ανήκουν στην Οικογένεια αστεροειδών της Ευνομίας, αλλά δεν ανήκει σε αυτή, καθώς έχει διαφορετική σύσταση.

## Φυσικά χαρακτηριστικά
Η μέση διάμετρος της Γκούνλεντ εκτιμάται σε 42,52 χιλιόμετρα. Το άλβεδό της είναι 0,0415 (από δεδομένα του IRAS). Η Γκούνλοντ περιστρέφεται γύρω από τον εαυτό της μία φορά κάθε 15 ώρες και 42 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουνλεντ
656 Μπηγκλ

Ο **Μπηγκλ (Beagle)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,00. Ανακαλύφθηκε το 1908 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά του από το όνομα του πλοίου με το οποίο πραγματοποίησε ο Κάρολος Δαρβίνος το μεγάλο ταξίδι του στα νησιά Γκαλαπάγκος και αλλού. Αξιοσημείωτη είναι η πολύ μικρή κλίση της τροχιάς του Μπηγκλ ως προς την εκλειπτική, μόλις 31 λεπτά της μοίρας.

## Φυσικά χαρακτηριστικά
Η μέση διάμετρος του Μπηγκλ εκτιμάται σε 53,2 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,0625. Ο Μπηγκλ περιστρέφεται γύρω από τον εαυτό του μία φορά κάθε 7 ώρες και 2 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπηγκλ
Σύμβαση του Τόκιο

Η **Σύμβαση του Τόκιο**, (Tokyo Convention), είναι μια αεροπορική διεθνής συνθήκη που αφορά κυρίως μέτρα κατά της αεροπειρατείας. Συνομολογήθηκε και υπογράφηκε στο Τόκιο στις 14 Σεπτεμβρίου του 1963 και τέθηκε σε ισχύ στις 4 Δεκεμβρίου του 1969.

Μετά από διάσκεψη που συγκλήθηκε στο Τόκιο υπό την εποπτεία του Συμβουλίου του ΔΟΠΑ (ICAO) από τις 20 Αυγούστου μέχρι 14 Σεπτεμβρίου του 1963 και στην οποία έλαβαν μέρος πέντε διεθνείς οργανισμοί και 61 κράτη-μέλη, συζητήθηκαν διάφορα τρέχοντα θέματα ασφαλείας αεροπορικών μεταφορών που δεν προέβλεπαν προηγούμενες αεροπορικές συνθήκες – συμβάσεις. Έτσι με το τέλος της διάσκεψης εκείνης συνομολογήθηκε και υπογράφηκε η Σύμβαση του Τόκιο που φέρει τον τίτλο «***Περί παραβάσεων και άλλων τινών πράξεων τελουμένων επί αεροσκαφών***».

Η σύμβαση αυτή αν και ήταν προϊόν προηγουμένων σχεδίων (Γενεύης, Μόντρεαλ, Μονάχου, Ρώμης) υπήρξε ιδιαίτερα σπουδαία στην ασφάλεια των αερομεταφορών. Κατ΄ αρχήν έγινε ποινικοποίηση όλων εκείνων των πράξεων που στρέφονται με κάθε μέσο και τρόπο στην ασφάλεια των αερομεταφορών καθώς ακόμη και των προθέσεων  διάπραξής των, ενώ παράλληλα δόθηκαν λύσεις σε πλείστα νομικά προβλήματα όσον αφορά επί της εθνικότητας του αεροσκάφους, του δράστη, και των αρμοδιοτήτων των χωρών στον εναέριο χώρο των οποίων εκδηλώθηκε αεροπορικό αδίκημα. Επίσης για πρώτη φορά με τη σύμβαση αυτή αναγνωρίστηκαν αστυνομικές εξουσίες αλλά και ασυλίες των πιλότων των αεροσκαφών στα οποία εκδηλώθηκαν έκνομες πράξεις.

## Σημειώσεις
* Ειδικότερα η εφαρμογή αυτής της σύμβασης αφορά διεθνείς μεταφορές και όχι τόσο σε πράξεις που συμβαίνουν εντός εθνικού χώρου κράτους σε αεροσκάφος εσωτερικών μεταφορών ίδιας εθνικότητας.
* Την Σύμβαση του Τόκιο φέρονται σήμερα να έχουν επικυρώσει 185 κράτη και Οργανισμοί. Η Ελλάδα επικύρωσε τη σύμβαση αυτή το 1971 με τον **Ν.Δ. 734/1971**.
* Συνέχεια της παραπάνω διεθνούς σύμβασης ακολούθησαν η Σύμβαση της Χάγης το 1970, και η Σύμβαση του Μόντρεαλ το 1971.

## Εξωτερικοί σύνδεσμοι
* Convention text in English (UN website). 
* Convention text in French (UN website). 
* Convention text in Spanish (UN website).
* Contracting States and dates of ratification (ICAO website).
* UN summary of Convention. 
* ICAO Legal Bureau - Treaty Collection
* ''International Conventions on Terrorism'' (UK Foreign and Commonwealth Office)
* ''Council of Europe Convention on the Prevention of Terrorism'' (UK Foreign and Commonwealth Office)
* Nuclear Threat Initiative - ''Inventory of International Nonproliferation Organizations & Regimes''

Κατηγορία:Αεροπειρατεία
Κατηγορία:Διεθνείς συνθήκες
Κατηγορία:Τόκιο
Τοκιο
Τοκιο
Τοκιο
Τοκιο
Τοκιο
Τοκιο
Τοκιο
Τοκιο
658 Αστερία

Η **Αστερία (Asteria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1908 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την Τιτανίδα μητέρα της Εκάτης στην ελληνική μυθολογία.

## Φυσικά χαρακτηριστικά
Η μέση διάμετρος της Αστερίας εκτιμάται σε 22,95 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,204. Δεν είναι γνωστό αν και με ποια περίοδο περιστρέφεται η Αστερία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αστερια
659 Νέστωρ

Ο **Νέστωρ** (*Nestor*) είναι αστεροειδής της Τρωικής Ομάδας του Δία (ηγούμενο μέλος) με απόλυτο μέγεθος (όπως ορίζεται για το Ηλιακό Σύστημα) 8,99. Ανακαλύφθηκε το 1908 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τον ομώνυμο σοφό βασιλιά της Πύλου.

## Φυσικά χαρακτηριστικά
Στις 30 Ιουνίου 2006 η επιπρόσθηση του αστέρα TYC 6854-00630 από τον Νέστορα, η διάρκεια της οποίας χρονομετρήθηκε στα 9,52 δευτερόλεπτα (ήταν ορατή από τη νότια Αυστραλία), προσδιόρισε τις διαστάσεις του σε τουλάχιστον 109
χιλιόμετρα. Ο φασματικός τύπος του είναι **XC**, ενώ το άλβεδό του είναι 0,038. Ο Νέστωρ περιστρέφεται γύρω από τον εαυτό του μία φορά κάθε 15 ώρες και 6 λεπτά.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νεστωρ
660 Κρησκεντία

Η **Κρησκεντία (Crescentia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,846. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.

## Φυσικά χαρακτηριστικά
Η μέση διάμετρος της Κρησκεντίας εκτιμάται σε 42,24 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2186. Η Κρησκεντία περιστρέφεται γύρω από τον εαυτό της μία φορά κάθε 7 ώρες και 55 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κρησκεντια
Κάτω Θωμαίικα Αχαΐας

:*Για οικισμούς με ίδιο όνομα στην Αχαΐα, δείτε: [[Θωμαίικα Αχαΐας]]*

Τα **Θωμαίικα**, όπως είναι η επίσημη ονομασία, ή **Κάτω Θωμαίικα** ή **Θωμαίικα Ωλενίας** είναι χωριό της Αχαΐας και του Δήμου Δυτικής Αχαΐας με 72 κατοίκους (απογραφή 2021). Πολύ κοντά του είναι η ΒΙ.ΠΕ. Πάτρας καθώς και τα χωριά Λουσικά, Άγιος Νικόλαος Κράλης, Καλαμάκι (Χαρμπιλαίικα), Κουνελαίικα, Ποιμενοχώρι (Μπουντουραίικα) και Αυγεραίικα.

## Ιστορία
Το όνομα του χωριού είναι ανθρωπωνυμικό και προέρχεται από τους πρώτους οικιστές, δηλ. την οικογένεια *Θωμά* από τα Θωμαίικα της κοινότητας Λεοντίου.

Τα Θωμαίικα αναγνωρίστηκαν οικισμός το 1920 (ΦΕΚ - 18/12/1920) και προσαρτήθηκαν στην Κοινότητα Αγίου Νικολάου Κράλη. Το 1940 (ΦΕΚ - 16/10/1940) η ονομασία διορθώθηκε από Θωμέικα σε Θωμαίικα. Το 1997 με το Σχέδιο Καποδίστριας (ΦΕΚ 244Α - 04/12/1997) έγινε οικισμός του δημοτικού διαμερίσματος Αγίου Νικολάου Κράλη του Δήμου Ωλενίας.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Προσωπικότητες
Από τα Θωμαίικα έλκουν την καταγωγή τους:

* Μαρία Θωμά, πρώην βουλεύτρια με το ΠΑΣΟΚ
* Γεώργιος Θωμάς του Πέτρου, πρώην βουλευτής και υφυπουργός με το ΠΑΣΟΚ
* Φώτης Παναγιωτόπουλος του Γεωργίου (1919-1975), πρώην βουλευτής Μαγνησίας με την Ένωση Κέντρου

## Λοιπά στοιχεία
Οικογενειακά επίθετα που απαντούν σήμερα στο χωριό: Θωμάς, Μανίκας, Ξυπολιάς, Παναγιωτόπουλος, Πεγιάζης, Πετρόπουλος, Σταθόπουλος, Χαψάς.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Θωμαίικα.

## Εξωτερικοί σύνδεσμοι
* Διοικητικές μεταβολές Κάτω Θωμαίικων Αχαΐας. eetaa.gr. Ανακτήθηκε: 31/10/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Κράλη Αχαΐας, eetaa.gr. Ανακτήθηκε: 29/10/2017.
* Κάτω Θωμαίικα. moriasnow.gr

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Γιώργος Μανέτας

Ο **Γιώργος Ν. Μανέτας** (Αθήνα, 16 Ιουλίου 1961), είναι απόμαχος Έλληνας ναυτικός και ποιητής. 

## Βιογραφία
Γεννήθηκε τον Ιούλιο του 1961 στην Αθήνα από Κερκυραίους γονείς και από το 1977, κατά διαστήματα μέχρι το 1996, ταξίδεψε με ελληνικής και ξένης πλοιοκτησίας φορτηγά και γκαζάδικα ποντοπόρα πλοία. 

Σήμερα ζει στην Αθήνα και ασχολείται αποκλειστικά με θέματα λογοτεχνίας.  
Είναι τακτικό μέλος της Εταιρίας Ελλήνων Λογοτεχνών από το 1997, στην οποία έχει διατελέσει πρόεδρος της Εξελεγκτικής Επιτροπής (2018 - 2020) καθώς και πρόεδρος του Πειθαρχικού Συμβουλίου της (2022 - 2024). Νυν Γενικός Έφορος του Δ.Σ. για τα έτη 2025 - 2027.  

### Προσωπική ζωή
 
Είναι νυμφευμένος με την Δήμητρα - Λιζέτε Ντε Σόουζα Σερκέιρα και έχουν αποκτήσει μαζί έναν γιο. 

## Ποίηση

* *Θάλασσα*, ποιήματα (1997).
* *Αστρολάβος*, ποιήματα (1998).
* *Οξυτέρα εγγυτάτη*, ποιήματα (1999) – Βραβείο «Μάρκου Αυγέρη» της Εταιρείας Ελλήνων Λογοτεχνών.
* *Ναυσίν άριστοι*, ποιήματα (2001).
* *Ναυσίν άριστοι*, "εν όλω" ποιήματα (2018), ISBN 978-618-5273-15-6.
* *Της Θάλασσας*, β' τόμος "εν όλω" ποιήματα (2018), ISBN 978-618-5273-21-7.

## Παραπομπές


## Πηγές
* Ανθολογία Θαλασσινών Λογοτεχνών «Γαλάζιοι Ορίζοντες», Λέσχη Ελλήνων Πλοιάρχων Λονδίνου, 2000
* Μιχάλη Σταφυλά: *Η Σύγχρονη Ποίηση*, 2001, σελ. 70
* *Διαρκής Ιστορία της Νεοελληνικής Λογοτεχνίας*, 2000, σελ. 57
*  Α. Αποστολόπουλου: *Σύγχρονη ποιητική Ανθολογία*, τόμος 5ος, 2005
* *Μεγάλη Εγκυκλοπαίδεια της Νεοελληνικής Λογοτεχνίας* Χάρη Πάτση, 16ος τόμος, 2008
* Ν. Μιχαλόπουλου: *Πνευματικές Ανταποκρίσεις*, 2002. κ.α

### Περιοδικά
* *Ναυτική Ελλάς*, Οκτ. 1998, Φεβ. 1999 Απρ. 1999
* *Πνευματική Ζωή*, τεύχος 132 - Μάιος 2000, τεύχος 142 - Γενάρης 2002
* *Ίαμβος*, τεύχος 3 - Μάρτιος 2003, τεύχος 5 - Δεκ. 2003 – 04. κ.α

## Εξωτερικοί σύνδεσμοι
* Εθνικό Κέντρο Βιβλίου, Μανέτας Γιώργος   
*  Γιώργος, Μανέτας, βιογραφία, από την ιστοσελίδα: www.biblionet.gr
* "Ναυσίν Άριστοι" , βιβλία Γιώργ. Μανέτα στην Εθνική Βιβλιοθήκη της Ελλάδος: vopac.nlg.gr
* Της Θάλασσας , Βιβλία Γιώργ. Μανέτα στην Εθνική Βιβλιοθήκη της Ελλάδος: vopac.nlg.gr
* Προσωπικό ιστολόγιο: http://georgemanetaspoema.blogspot.com/**
* Επίσημο ιστολόγιο της Εταιρίας Ελλήνων Λογοτεχνών: [https://eelorg.blogspot.com/2022/08/blog-post.html?fbclid=IwAR02KUKpecjXAgvxgxw1BS3EjuWTsZB9dTZSbxfDOWG45GC4rJ2NDohFnQo.html]**

Κατηγορία:Νεοέλληνες ποιητές
Κατηγορία:Έλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες ναυτικοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Συγγραφείς ναυτικών θεμάτων
Άνω Θωμαίικα Αχαΐας

:*Για οικισμούς με ίδιο όνομα στην Αχαΐα, δείτε: [[Θωμαίικα Αχαΐας]]*

Τα **Θωμαίικα**, όπως είναι η επίσημη ονομασία, ή **Άνω Θωμαίικα** ή και **Θωμαίικα Λεοντίου**, όπως είναι επίσης γνωστό στην καθομιλουμένη, είναι μικρό ορεινό χωριό της πρώην Επαρχίας Πατρών του Νομού Αχαΐας. Σήμερα αποτελεί οικισμό της Δημοτικής Ενότητας Λεοντίου στον Δήμο Ερυμάνθου. Βρίσκεται χτισμένο στο νότιο μέρος του ορεινού όγκου του Παναχαϊκού σε υψόμετρο περίπου 1.040 μέτρων και απέχει 35 περίπου χιλιόμετρα από την Πάτρα.

## Ιστορία
Το όνομα του χωριού είναι ανθρωπωνυμικό και οφείλεται στους οικιστές του, την οικογένεια *Θωμά*, όπου εγκαταστάθηκαν εκεί προερχόμενοι από το Λεόντιο.

Τα Θωμαίικα αναγνωρίστηκαν επίσημα ως οικισμός στις 18/12/1920 και προσαρτήθηκαν στην τότε Κοινότητα Γουρζούμισας, που το 1923 μετονομάστηκε σε Κοινότητα Λεοντίου. Ο οικισμός καταργήθηκε στις 19/03/1961 για να αναγνωριστεί και πάλι στις 17/03/1991 προσαρτώμενος εκ νέου στην Κοινότητα Λεοντίου. Με το ΦΕΚ 87Α της 07/06/2010 υπήχθη στον νεοπαγή Δήμο Ερυμάνθου.

## Δημογραφική εξέλιξη
Τα θωμαίικα, σύμφωνα με τοπικές μαρτυρίες, προϋπήρχαν του 1920, όταν και αναγνωρίστηκαν επίσημα ως οικισμός, και απογράφονταν νωρίτερα στον πληθυσμό της Γουρζούμισσας (Λεόντιο), ωστόσο είναι άγνωστο από πότε ακριβώς υπάρχουν ως οικιστική θέση.

Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Θωμαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Θωμαίικων Αχαΐας, eetaa.gr. Ανακτήθηκε: 05/11/2017.
* Ε.Ε.Τ.Α.Α. - Διοικητικές μεταβολές Κοινότητας Λεοντίου (1912-2010), eetaa.gr. Ανακτήθηκε: 04/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Λεοντίου
Κατηγορία:Δήμος Ερυμάνθου
Διπαράλληλος

200px|right|thumb|Πλαστικός διπαράλληλος χάρακας

Ο **διπαράλληλος** είναι όργανο το οποίο χρησιμοποιείται για την εύρεση στοιχείων πάνω στους ναυτικούς χάρτες. Ενίοτε μπορεί να χρησιμοποιηθεί και ως χάρακας για την χάραξη πορείας πάνω σε αυτούς.

Παραλληλίζοντας την πορεία του σκάφους με το διπαράλληλο μπορούμε να τη μεταφέρουμε μέσα στο ανεμολόγιο και να βρούμε τις μοίρες πλεύσης του πλοίου προς το σημείο κατάπλου.

Κατηγορία:Γεωμετρικά όργανα
Ενισκίλεν

right|thumb|260px|Άποψη του Ενισκίλεν από αέρα (2005)
Το **Ενισκίλεν** (, ) είναι κωμόπολη της Βόρειας Ιρλανδίας, στην επαρχία Φέρμανγκαχ. Το 2001 ο πληθυσμός της υπολογιζόταν γύρω στους 13.500 κατοίκους. Βρίσκεται μεταξύ των δύο λιμνών Λοχ Ερν της Βόρειας Ιρλανδίας. Αποτελεί έδρα τοπικού συμβουλίου του Φέρμανγκαχ, πρωτεύουσα της επαρχίας και μεγαλύτερή της πόλη. 

Το όνομα της πόλης προέρχεται από το *Inis Ceithleann*, που στα Ιρλανδικά σημαίνει «το νησί της Κίθλεν» και αναφέρεται στην Κίθλεν (Cethlenn), τη σύζυγο του Μπάλορ των Φομόριαν, της Ιρλανδικής Μυθολογίας. Το όνομα της πόλης έχει πάρει διάφορες αγγλικές μορφές στο παρελθόν. 

## Ιστορία

Το παλαιότερο κτήριο της πόλης χτίστηκε από τον Ούγο τον Φιλόξενο, αδελφό του βασιλιά του Φέρμανγκαχ, Τόμας Μαγκουάιρ, τον 15ο αιώνα. Η στρατηγική του θέση το έκανε στόχο του Αγγλικού στρατού κατά την επιχείρηση της «Σύλληψης του Όλστερ». Η κύρια επιχείρηση τους πραγματοποιήθηκε κατά την οχταήμερη πολιορκία του 1504, από τον Dowdall. Οι Μαγκουάιρ αντιστάθηκαν στους Άγγλους, ανακαταλαμβάνοντας το οχυρό το 1596, μέχρι την τελική του κατάληψη από τους Άγγλους στις αρχές του 17ου αιώνα. 

Η πόλη αναπτύχθηκε σημαντικά προς τα τέλη του 17ου αιώνα, όταν και αποτέλεσε, μαζί με το Ντέρι, κέντρα της αντίστασης των οπαδών του Γουλιέλμου του Τρίτου (Γουλιελμίτες) ενάντια στον Ιάκωβο τον Δεύτερο. Στις 31 Ιουλίου του 1689 σημειώθηκε στην περιοχή η μάχη του Νιουταουνμπάτλερ, μεταξύ των δυνάμεων των Γουλιέλμου και Μαρίας και αυτών του Ιακώβου, με νικητές τους πρώτους.

Τα νεότερα χρόνια το Ενισκίλεν έγινε πιο γνωστό από τα γεγονότα κατά την περίοδο των λεγομένων «Ταραχών» (*The Troubles*, αρχές 1960 - 1998), καθώς διάφορες πράξεις βίας έπληξαν την πόλη. Το πιο σημαντικό από αυτά συνέβη στις 8 Νοεμβρίου 1987 και έμεινε γνωστό ως «Remembrance Day bombing» ή «Ο βομβαρδισμός του Ενισκίλεν» ή ακόμα και ως «η σφαγή του Poppy Day». Την ημέρα εκείνη 11 άτομα σκοτώθηκαν από έκρηξη βόμβας του IRA σε μνημείο για τους νεκρούς του Βρετανικού στρατού. Το 1997, ο ηγέτης του κόμματος Σιν Φέιν, Τζέρι Άνταμς, ζήτησε συγγνώμη από τους συγγενείς των θυμάτων για το περιστατικό.

Στην πόλη διοργανώνονται διάφορα διεθνή αθλητικά γεγονότα, κυρίως γύρω από το θαλάσσιο σκι.

Το Ενισκίλεν έχει επιλεγεί για τη διοργάνωση της συνάντησης των G8 το καλοκαίρι του 2013 (17 - 18 Ιουνίου 2013).

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Βόρεια Ιρλανδία
Κατηγορία:Πόλεις του Ηνωμένου Βασιλείου